paragraph_text: Najat Vallaud-Belkacem (djevojački Najat Belkacem, Beni Chiker, Maroko, 4. listopada 1977.) francuska je političarka, trenutačno ministrica nacionalnog obrazovanja, visokog školstva i znanosti. U vladi Jean-Marca Ayraulta i prvoj vladi Manuela Vallsa obnašala je funkciju ministrice za prava žena. U prvoj vladi Manuela Vallsa, uz ovaj resor, bila je i ministrica urbanih područja, mladih i sporta. U drugoj vladi premijera Vallsa preuzela je funkciju ministrice nacionalnog obrazovanja, visokog školstva i znanosti.